

**Қазақстан Республикасы Үкіметінің 2008 жылғы 31 мамырдағы N 529 қаулысына толықтырулар мен өзгерістер енгізу туралы**

Қазақстан Республикасы Үкіметінің 2008 жылғы 4 қарашадағы N 1010 Қаулысы

      Қазақстан Республикасының Үкіметі **ҚАУЛЫ ЕТЕДІ:**   
      1. "Елде және әлемде болып жатқан экономикалық үдерістерге жедел мониторинг жүйесін енгізу жөніндегі іс-шаралар жоспарын бекіту туралы" Қазақстан Республикасы Үкіметінің 2008 жылғы 31 мамырдағы N 529 қаулысына (Қазақстан Республикасының ПҮАЖ-ы, 2008 ж., N 28, 274-құжат) мынадай толықтырулар мен өзгерістер енгізілсін:   
      көрсетілген қаулымен бекітілген Елде және әлемде болып жатқан экономикалық үдерістерге шұғыл мониторинг жүйесін енгізу жөніндегі іс-шаралар жоспарында:   
      "Экономиканың осалдығы мен қауіп-қатерлерінің индикаторлары мониторингі мен оларды модельдеудің ақпараттық жүйесін әзірлеу және енгізу" деген 2-бөлім:   
      мынадай мазмұндағы реттік нөмірлері 6-1 және 6-2-жолдармен толықтырылсын:

"

|  |  |  |  |  |
| --- | --- | --- | --- | --- |
| 6-1 | Өңірлік бөліністе шұғыл мониторинг нәтижелерінің электронды картасын әзірлеу | 2009 жылғы наурыз | Электронды карта | ЭБЖМ, СА, "ЭЗИ" АҚ (келісім бойынша) |
| 6-2 | Салалар мен өңірлер бөлінісінде экономиканы мемлекеттік реттеудің шұғыл және жүйелі шараларын қолдау үшін ахуалдық талдаудың ақпараттық-талдамалық моделін әзірлеу бөлігінде шұғыл мониторинг жүйесін жетілдіру | 2009 жылғы қараша | Ахуалдық талдаудың ақпараттық   -талдамалық   моделі | ЭБЖМ, Қаржымині, ЭМРМ, АШМ, СА, ИСМ, ККМ, ҚНРА (келісім бойынша),   ҰБ (келісім бойынша), "Самұрық- Қазына" ұлттық әл-ауқат қоры" АҚ келісім бойынша), "ЭЗИ" АҚ (келісім бойынша) |

                                                        ";

      "Ағымдағы іс-шаралар" деген 3-бөлімде:   
      реттік нөмірі 9-жол мынадай редакцияда жазылсын:

"

|  |  |  |  |  |
| --- | --- | --- | --- | --- |
| 9 | Қазақстан экономикасын реттеу бойынша нақты шараларды көрсете отырып, түсіндірмелерді, қорытындылар мен ұсыныстарды жедел талдау және әзірлеу:  1) әлем және Қазақстан экономикасының ағымдағы даму үрдістерін ескере отырып  2) әлем және Қазақстан экономикасына дағдарыс құбылыстарының келуін ескере отырып | Ақпаратты жаңарту шамасы бойынша  "Қызу желі" режимінде | Ақпарат ЭБЖМ АТЖ жүйесінде және Қазақстан Республикасы Премьер-Министрінің Кеңесіне электрондық түрде | ЭБЖМ, Қаржымині, ЭМРМ, АШМ, ИСМ, ККМ, ҚНРА (келісім бойынша), АҚОҚРА (келісім бойынша),   ҰБ (келісім бойынша), "ҰТО" АҚ (келісім бойынша), "Самұрық-   Қазына" ұлттық   әл-ауқат қоры" АҚ (келісім бойынша), "ЭЗИ" АҚ (келісім бойынша) |

                                                             ";

      реттік нөмірлері 1, 2, 3, 8-жолдарда 5-бағандағы "Қазына" АҚ (келісім бойынша), "Самұрық" АҚ (келісім бойынша)" деген сөздер "Самұрық-Қазына" ұлттық әл-ауқат қоры" АҚ (келісім бойынша)" деген сөздермен ауыстырылсын;   
      реттік нөмірі 10-жол алып тасталсын;   
      реттік нөмірі 11-жолдың 5-бағанындағы "ҰТО" АҚ (келісім бойынша)" деген сөздер "ЭБЖМ, "ҰТО" АҚ (келісім бойынша)" деген сөздермен ауыстырылсын.   
      2. Осы қаулы қол қойылған күнінен бастап қолданысқа енгізіледі.

*Қазақстан Республикасының*   
*Премьер-Министрі                                  К. Мәсімов*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК